**Referat af styrelsesmødet den 11.10.2021 kl. 9:00-11.00**

Til stede: Lone Clemmensen, Lene Kingo Laursen, Pia Ewe Jensen, Gitte Storm Henriksen, Susanne Mortensen. Referent Thomas B Henriksen.

|  |  |  |
| --- | --- | --- |
| **Tids-punkt** | **Punkter** | **Resultat** |
|  | **1.** Godkendelse af dagsorden. | Dagsorden blev godkendt |
|  | **2.** Godkendelse af referater 27.9.21 | Dagsorden blev godkendt |
|  | **3. Opfølgning på igangværende arbejdet**  **med**   * Faglig- klubmøder på skolerne * Arbejdet med opgaveoversigter * Kommunale budgetter * Tilbagemeldinger på FH-møder. * Udspil til afholdelse af 1. maj. (KU Svendborg) * Nyt gældsbrev Særlig Fond | * Faglig- klubmøder. Styrelsen drøftede, hvordan møderne hidtil var forløbet og hvad der var kommet ud af det. * Lone orienterede om arbejdet med opgaveoversigter. De er indtil videre så mangelfulde, at vi generelt vil tage dem op i Svendborg i A20 udvalget. * Lone orienterede om ekstra mill. på Ærø. Der er lagt op til kommunale besparelser på budgetterne i Svendborg fremadrettet. For at undgå at det rammer skoleområdet vil styrelsen sikre, at politikerne ved hvordan virkeligheden i skolerne ser ud. Gitte og Pia arbejdet på læserbrev om emnet. * Styrelsen drøftede FH arbejdet. Generelt er oplevelsen, at det er tungt at arbejde med og det er svært at få dagsordner som er direkte interessante for lærerne på dagsordenen. * Thomas fremlagde et forslag til, som han vil have med til FH’s KU i Svendborg, forslaget er en ide om et nyt koncept for afholdelsen af 1. maj. Styrelsen bakkede forslaget op. * På grund af udgifter i dette år, falder tidligere end vi får kontingent fra DLF, mangler Øhavets Lærerkreds likviditet til betalinger i oktober. Lone foreslog derfor at låne 100.000kr af særlig fond, som et lån uden renter. Samtidig beder Øhavets Lærerkreds, Særlig fond om at tilbagebetale 100.000kr. af de 600.000kr., som Særlig fond har lånt af Øhavets Lærerkreds. Hvilket pt. kan gøres med 3. mdr. varsel. Styrelsen vedtog denne ordning.   Lone foreslog samtidig at der udformes en ny låneaftale mellem særlig Fond og Øhavets Lærerkreds, hvor det indskrives at Øhavets Lærerkreds kan bede om at få tilbagebetalt de lånte penge med dags varsel og at Særlig Fond også kan tilbagebetale beløbet hvis de ønsker dette. Styrelsen vedtog disse forslag. |
|  | **4. Kredskontoret**   * Kommunalvalget. Gitte * DLF og den grønne omstilling. * Julegave til TR * Kongres | * Gitte orienterede om de indsatser, der er sat i gang i forbindelse med KV21. Styrelsen drøftede emnet. * Styrelsen drøftede hvordan der skal arbejdes med den grønne omstilling. * Susanne orienterede om arbejdet med at finde en god julegave til Kredsens ansatte og tillidsvalgte. Ordet kastanjelikør blev nævnt, hvilket flere af mødedeltagerne var utrygge ved, da de er i gang med at se ”Kastanjemanden”. * Pia gennemgik de foreløbige dagsorden punkter på kongressen, og hvilke forslag der foreløbig er offentliggjort. |
|  | **5. TR arbejdet.**   * TR/AMR kursusdøgn nov. Susanne bliver tovholder på dagene   TR/leder/forvaltning/kreds på Langeland møde i oktober | * Susanne blev tovholder på dagen. Pia hjælper med programmet. * Lone orienterede om mødet på Langeland i oktober. |
|  | **6. Arbejdsmiljø/MED**   * Arbejdsmiljø i sammenhæng med mangfoldige læringsmiljøer. (ønske fra sidste møde) | * Det blev kort drøftet om der kunne gøres yderligere for at gøre opmærksom på, hvordan de mangfoldige læringsmiljøer har indflydelse på arbejdsmiljøet på skolerne. Der var ingen forslag udover det vi har igangsat. |
|  | **7. Skolepolitisk arbejde.**   * Inklusion (status på uddannelsesniveau undersøges hos kommunen. (ønske fra sidste møde) | * Ikke belyst endnu. |
|  | **8. Særlige medlemsgrupper.** | Intet at bemærke. |
|  | 10. **Det forpligtende kredssamarbejde, alle områder.**   * Kursuspolfo: se opgaven der er indsat efter dagsordenen. * Hvordan ønsker vi at det forpligtende samarbejde på Fyn skal udvikle sig? Hvilken funktion skal de forskellige fora have? | * Punktet blev drøftede kort. * Lone orienterede om drøftelserne i Fagpolfo, om emnet. |
|  | **10**. **Overenskomst/arbejdstid/-kommunerne.**   * Lønforhandlinger. Orientering om statusmødet på Langeland * Strategi seminar d. 27. og 28 september | * Lone orienterede om statusmøde for samarbejdet, hun havde deltaget i på Langeland. Mødet var kommet i stand på baggrund af kritisk læserbrev i forhold til lønpolitikken på Langeland.   Kort orientering. Der er opgaver der skal igangsættes og der bliver fulgt op på det fra foreningen. |
|  | **11. Kommunikation**   * Nyhedsbrev oktober 2021 bliver vores Nyhedsbrev om kommunalvalget. * Nyt ”blad” | Lone orienterede om nyhedsbrev for oktober. |
|  | **12**. Regnskab og budget. | Intet. |
|  | **13.** Punkter til næste møde. | Intet |
|  | **14.** Eventuelt. | Intet. |

Kursuspolfo:

1. På mødet var der enighed om at kurset i år skulle omhandle TR – ledersamarbejdet.

På mødet fremkom følgende Ideer til kursets indhold. Håber jeg har alle med ellers må I sige til.

* Hvordan kan vi bruge den indflydelse som er givet os i A20.
* Hvordan afspejler indflydelsen sig.
* Hvordan bliver det et kvalificeret samarbejde.
* Mere viden omkring opgaveoversigt, budget og skoleplan så TR er bedre klædt på til samarbejdet.

Vi aftalte, at udvalget gik tilbage til deres respektive kredse og undersøgte om der fandtes mulige oplægsholdere/undervisere i deres kreds, vi kunne bruge.

Undertegnede tager kontakt til DLF og forhører sig om de kan stille med en oplægsholder/underviser.